बताते चलें कि राष्‍ट्रीय सहारा में लगातार स्‍टाफ कम होते जा रहे हैं. कई लोग इस्‍तीफा देकर दूसरे संस्‍थानों से जुड़ गए पर नई भर्तियां नहीं की गई. कई पद रिक्‍त पड़े हुए हैं. सहारा में कार्यरत प्रदीप श्रीवास्‍तव की मौत हो गई. आनंद सिंह संस्‍थान छोड़कर चले गए, राकेश श्रीवास्‍तव और कपिल सिन्‍हा का बनारस तबादला हो गया. नीरज श्रीवास्‍तव दैनिक जागरण एवं प्रमोद सिंह जनसंदेश टाइम्‍स चले गए. पर इनके सापेक्ष इन पदों पर भर्तियां नहीं हुईं. कर्मचारियों की कमी से जूझ रहे सहारा में काम का इतना दबाव है कि आए दिन खबरों की रिपीटेशन और त्रुटियां होती रहती हैं. कई खबरें तो बिना एडिट ही प्रकाशित हो जाती हैं. विधानसभा चुनाव के लिए पटना से तीन लोग आए हैं, लेकिन तीनों मिलकर केवल एक पेज तैयार करते हैं, वो भी तब जब सभी खबरें जिलों से सज-सजा के आती हैं. नीचे अमर की दो बारे प्रकाशित खबर.